.td_uid_3_61e2d2fc5883e_rand.td-a-rec-img{text-align:left}.td_uid_3_61e2d2fc5883e_rand.td-a-rec-img img{margin:0 auto 0 0} 📹 LIVE | Titwaqqaf l-ewwel fondazzjoni tal-Akkomodazzjoni Affordabbli f'Malta 📹 LIVE | Titwaqqaf l-ewwel fondazzjoni tal-Akkomodazzjoni Affordabbli f'Malta Posted by Archdiocese of Malta on Friday, January 14, 2022 L-Arċidjoċesi ta' Malta u l-Gvern Malti ffirmaw ftehim għat-twaqqif tal-ewwel Fondazzjoni tal-Akkomodazzjoni Affordabbli. Permezz ta' dan il-ftehim il-Knisja u l-Gvern se jaħdmu flimkien biex tiġi offruta akkomodazzjoni soċjali għal nies bi dħul baxx u medju. Inizjalment din l-akkomodazzjoni se tiġi offruta b'kiri, b'rati inqas minn tas-suq. Il-ftehim, li ġie ppresedut mill-Arċisqof Charles Jude Scicluna u mill-Prim Ministru Robert Abela, ġie ffirmat mis-Segretarju Amministrattiv tal-Arċidjoċesi ta' Malta, Michael Pace Ross, u minn Grazio Barbara, Direttur Ġenerali tad-Dipartiment tas-Sigurtà Soċjali. L-Arċidjoċesi se tgħaddi lill-fondazzjoni l-Kunvent ta' Santa Giovanna t'Ark li jinsab fiċ-ċentru ta' Ħal Kirkop, b'ċens temporanju ta' 25 sena. Din il-proprjetà tal-Knisja, li ma kinitx qed tintuża u li huwa stmat li tiswa mal-miljun ewro, se tospita l-ewwel inizjattiva ta' akkomodazzjoni affordabbli mmexxija minn din il-fondazzjoni. #td_uid_2_61e2d2fc0b2f7 .td-doubleSlider-2 .td-item1{background:url(https://cdn.newsbook.com.mt/wp-content/uploads/2022/01/14103450/WhatsApp-Image-2022-01-14-at-10.23.25-80x60.jpeg) 0 0 no-repeat}#td_uid_2_61e2d2fc0b2f7 .td-doubleSlider-2 .td-item2{background:url(https://cdn.newsbook.com.mt/wp-content/uploads/2022/01/14103354/WhatsApp-Image-2022-01-14-at-10.23.28-2-80x60.jpeg) 0 0 no-repeat}#td_uid_2_61e2d2fc0b2f7 .td-doubleSlider-2 .td-item3{background:url(https://cdn.newsbook.com.mt/wp-content/uploads/2022/01/14103336/WhatsApp-Image-2022-01-14-at-10.27.04-1-80x60.jpeg) 0 0 no-repeat}#td_uid_2_61e2d2fc0b2f7 .td-doubleSlider-2 .td-item4{background:url(https://cdn.newsbook.com.mt/wp-content/uploads/2022/01/14103431/WhatsApp-Image-2022-01-14-at-10.23.28-80x60.jpeg) 0 0 no-repeat}#td_uid_2_61e2d2fc0b2f7 .td-doubleSlider-2 .td-item5{background:url(https://cdn.newsbook.com.mt/wp-content/uploads/2022/01/14103509/WhatsApp-Image-2022-01-14-at-10.12.19-80x60.jpeg) 0 0 no-repeat}#td_uid_2_61e2d2fc0b2f7 .td-doubleSlider-2 .td-item6{background:url(https://cdn.newsbook.com.mt/wp-content/uploads/2022/01/14103412/WhatsApp-Image-2022-01-14-at-10.23.28-1-80x60.jpeg) 0 0 no-repeat}#td_uid_2_61e2d2fc0b2f7 .td-doubleSlider-2 .td-item7{background:url(https://cdn.newsbook.com.mt/wp-content/uploads/2022/01/14103744/WhatsApp-Image-2022-01-14-at-10.35.46-80x60.jpeg) 0 0 no-repeat} 1 minn 7 Miguela Xuereb Il-Gvern min-naħa tiegħu se jinvesti €300,000 fis-sena għall-ewwel 25 sena sabiex jiffaċilita l-operat tal-fondazzjoni. Il-fondazzjoni se tkun tista' takkwista artijiet u proprjetajiet biex isiru proġetti ta' housing affordabbli għal dawk li jikkwalifikaw għalihom. L-għan fit-tul tal-fondazzjoni hu li tipprovdi akkomodazzjoni affordabbli ta' kwalità u li tkun ekonomikament, ambjentalment u soċjalment sostenibbli. L-Arċisqof Charles Jude Scicluna qal li l-għan ta' din il-fondazzjoni huwa wieħed nobbli għaliex se tieħu ħsieb persuni li għalkemm mhumiex fuq il-benefiċċji soċjali xorta waħda qed isibuha diffiċli biex ikollhom post fejn jgħixu minħabba ċ-ċirkustanzi personali tagħhom. Qal ukoll "li kulħadd ikollu d-dar tiegħu huwa wkoll kontribut għad-dinjità tal-bniedem. Li tipprovdi u tiffaċilità li persuna jkollha l-ambjent privat tagħha, tkun qiegħed tikkontribwixxi wkoll għall-paċi soċjali. B'din il-ħidma flimkien, l-Istat u l-Knisja qegħdin iwieġbu għal fenomenu importanti: dik li għandna parti mis-soċjetà li ma tistax tlaħħaq mas-suq u mal-prezzijiet li qed jitlob is-suq tal-proprjetà". L-Arċisqof Scicluna qal ukoll li dan huwa eżempju konkret ieħor ta' kif proprjetà tal-Knisja li ma kinitx qed tintuża qed titqiegħed għad-dispożizzjoni ta' persuni fil-bżonn biex id-dinjità tal-bniedem tiġi dejjem rispettata. Huwa fakkar fil-kontribut kontinwu tal-Knisja li tagħmel disponibbli proprjetajiet tagħha għal għanijiet soċjali. Il-Gvern se jiffinanzja l-ewwel ċentru ta' riabilitazzjoni għall-adolexxenti Fid-diskors tiegħu l-Prim Ministru Robert Abela rrimarka li "f'dan il-pajjiż irridu li kulħadd ikollu l-opportunità li jilħaq l-aspirazzjonijiet tiegħu u jibdel il-ħolm tiegħu f'realtà. U dar komda fejn wieħed jgħix hija aspirazzjoni ta' kull familja. Illum għandna l-ikbar numru ta' sidien ta' djarhom u l-inqas numru ta' persuni jistennew akkomodazzjoni soċjali, riżultati li lħaqnihom waqt pandemija. L-akkomodazzjoni affordabbli kienet il-ħolqa li jmiss biex issa għandna sistema sħiħa li toffri għażliet differenti imma kollha adegwati għal nies bi dħul differenti." Il-Prim Ministru esprima s-sodisfazzjon tiegħu li din il-fondazzjoni qed titwaqqaf bis-sħubija mal-Knisja. "Kif tgħallimna f'din il-pandemija flimkien nistgħu niksbu ħafna aktar milli waħedna. Dan se jibqa' l-istil li bih jaħdem il-gvern li mmexxi jien. Nisimgħu mingħand kull min għandu sehem x'jagħti u nieħdu d-deċiżjonijiet kollha meħtieġa biex inġibu bidla pożittiva f'ħajjet in-nies," qal Abela. It-tmexxija tal-fondazzjoni se tkun fdata f'idejn il-Kunsill tal-Amministraturi magħmul minn sitt membri, bi tliet membri jkunu maħtura mill-Gvern u tlieta maħtura mill-Arċidjoċesi ta' Malta. L-ewwel chairperson tal-Kunsill tal-Amministraturi se jinħatar mill-Gvern minn fost it-tliet membri maħtura minnu, bir-rwol jalterna kull sentejn bejn il-fundaturi. Indirizza l-konferenza tal-aħbarijiet anke l-Ministru Roderick Galdes li qal li billi toffri akkomodazzjoni adegwata u affordabbli, din il-fondazzjoni se tibqa' tifdi l-bżonnijiet ġodda ta’ soċjetà li qed tinbidel. Qal ukoll li l-Fondazzjoni tal-Akkomodazzjoni Affordabbli qed iġġib flimkien żewġ imsieħba li flimkien jaqsmu l-impenn soċjali u r-rieda li s-soċjetà Maltija tkun imsejsa fuq l-ugwaljanza u l-ġustizzja. Minn klassijiet tal-Mużew għal ċentru tal-anzjani bid-dimensja Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta’ Newsbook minn hawn . .td_uid_4_61e2d2fc58cb8_rand.td-a-rec-img{text-align:left}.td_uid_4_61e2d2fc58cb8_rand.td-a-rec-img img{margin:0 auto 0 0}